EkBass/fiwiki-20250220-pages-articles huggingface dataset:
Epinomis

Epinomis (; ) on Platonin nimiin pantu dialogi. Sen toinen nimi Thrasylloksen jaottelussa on Yöllinen kokous tai Filosofi (, Nykterinos syllogos ē filosofos).Diogenes Laertios (DL): Merkittävien filosofien elämät ja opit III.58–60. Dialogissa keskustelevat Kleinias Knossoslainen, Megillos Lakedaimonialainen ja ateenalainen vieras. Dialogia pidetään yleisesti epäperäisenä.Thesleff, Holger: ”Esittelyjä ja selityksiä”. Teoksessa Platon 1999, s. 329–332. == Historia == Dialogi on luettu Platonin teosten joukkoon antiikin ajalta lähtien. Nykyisen näkemyksen mukaan se ei kuitenkaan ole Platonin kirjoittama, vaan todennäköisesti Akatemian myöhempää tuotantoa. Dialogin nimi epinomis tarkoittaa ”lakien jälkeen”, koska se on julkaistu alun perin ja usein yhä edelleenkin Platonin teoksen Lait jälkeen. Dialogin on mahdollisesti kirjoittanut Filippos Opuslainen, joka toimitti Lait Platonin kuoleman jälkeen. Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu IX tetralogiaan yhdessä Lakien, dialogin Minos sekä Platonin kirjeiden kanssa. Aiheensa puolesta Thrasyllos luki dialogin Platonin poliittinen teosten joukkoon. Aristofanes Byzantionlaisen jaottelussa dialogi kuuluu puolestaan II trilogiaan yhdessä Lakien ja Minoksen kanssa.DL III.61–62. == Sisältö == Dialogissa esiintyvät tuntemattomaksi jäävä ateenalainen, Kleinias Knossoslainen sekä Megillos Lakedaimonialainen. Se aloittaa käsittelemällä samoja asioita kuin Lait, sekä sitä, miten ihminen tulee kouluttaa viisaaksi. Ateenalainen painottaa, että tässä on tärkeää suuntautua kohti jumalallista, mukaan lukien tähtitiede ja matematiikka. Näin teos päätyy pidemmälle erilaisiin tähtitieteellisiin, kosmologisiin ja matemaattisiin spekulaatioihin. Tähtitieteilijän todetaan olevan viisaista kaikkein etevin.(Pseudo-)Platon: Epinomis 973a–992e. == Lähteet == == Kirjallisuutta == === Suomennos === * Platon: Epinomis. Teoksessa === Muita käännöksiä ja tekstilaitoksia === * Plato: Epinomis. Teoksessa Kreikankielinen alkuteksti. * Plato: Epinomis. Teoksessa Kreikankielinen alkuteksti ja englanninkielinen käännös. == Aiheesta muualla == * Plato: Epinomis * Plato: Epinomis Luokka:Platonin dialogit
THX

THX on vuonna 1983 perustettu Lucasfilmin kehittämä elokuvateatterien ja äänentoistolaitteiden laatuluokitus. THX ei ole Dolby Digitalin, SDDS:n tai DTS:n tapaan äänijärjestelmä. THX-luokitus käsittää niin kuvan kuin äänenkin, ja siihen kuuluu myös monia muita teknisiä vaatimuksia, kuten ilmastointilaitteiden äänitasot. THX-teatterin tulee täyttää kaikki sille asetut vaatimukset, kuten oikeanlainen akustiikka ja kaiutinasettelu sekä ulkoa kuuluvien äänien poistaminen. Lucasfilm perii THX-lisenssistä vuosittaisen korvauksen. Suomessa monella elokuvateatterilla oli aikaisemmin THX-luokitus, mutta sen korkean hinnan vuoksi Suomessa ei nykyään ole yhtään virallista THX-teatteria. Elokuvateatterien lisäksi THX-luokituksen voivat saada muun muassa yksityishenkilöille tarkoitetut viritin-vahvistimet. Niissä THX tarkoittaa useimmiten sitä, että valmistaja on maksanut lisenssin käyttöoikeudesta ja vahvistimeen on lisätty niin sanottu THX DSP -moodi, jonka aktivoimalla voi käyttää THX-suosituksen mukaisia ääniasetuksia. Yksityisessä käytössä THX:llä ei kuitenkaan ole suurta merkitystä. THX:n kehitti Tomlinson Holman, ja se tulee sanoista Tomlinson Holman's eXperiment. George Lucasin ensimmäinen kokoillan elokuva oli THX 1138. Vuonna 2002 Lucasfilm luopui THX:stä, ja samana vuonna Creative Technology osti 60% yrityksestä. Razer osti yrityksen vuonna 2016 Creative Technologyltä. == Lähteet == ==Aiheesta muualla== *Viralliset verkkosivut *THX - HowStuffWorks Luokka:Äänentoistotekniikka Luokka:Elokuvateknologia Luokka:Lucasfilm
Perdikkas II

Perdikkas II oli Makedonian kuningas noin 454–413 eaa. Hänen isänsä oli Aleksanteri I. Perdikkas oli kuningas peloponnesolaissodan aikana. Sodan eri vaiheiden aikana hän oli liitossa niin Ateenan kun Spartankin kanssa. Perdikkaan tärkein tavoite oli kuitenkin Makedonian olojen vakiinnuttaminen. Aleksanterin kuoltua vuonna 452 eaa. alkoi sekasortoinen kausi, jonka aikana Makedonian eri alueet olivat miltei itsenäisiä. Vuonna 434 eaa. Perdikkaan veli Filippos yritti kaapata vallan veljeltään Ateenan avustuksella. Perdikkas yllytti kapinamielialaa Ateenalle veroa maksavien kaupunkien joukossa. Ateenalaiset pelkäsivät etupäässä Poteidaian kapinoivat heitä vastaan ja lähettivät armeijan kukistamaan Perdikkasta. Ateenalainen armeija valtasi Thermen ja aloitti piirittämään Pydnaa, mutta joutui lopettamaan piirityksen, kun ateenalaiset saivat tietää Korintin lähettäneen armeijan Poteidaian avuksi. Ateenalaiset sopivat nopeasti rauhasta Perdikkaan kanssa. Perdikkas rikkoi kuitenkin pian rauhansopimuksen. Vuonna 431 eaa. Ateena solmi liiton Makedonian naapurin Traakian kuninkaan Sitalkeen kanssa. Sitalkes välitti uuden rauhan Ateenan ja Perdikkaan välillä. Perdikkas sai takaisin Thermen ja ateenalaiset luopuivat Filippoksen auttamisesta. Perdikkas rikkoi myös tätä rauhansopimusta vastaan vuonna 429 eaa., kun hän lähetti armeijan Spartan avuksi Akarnaniaan. Ateena lupasi auttaa Sitalkesta, jos tämä hyökkäisi Perdikkasta vastaan. Rutosta kärsivästä Ateenasta ei kuitenkaan tullut minkäänlaista apua, kun Sitalkes hyökkäsi Makedoniaan. Perdikkas sai pelastettua oman nahkansa antamalla siskonsa Sitalkeelle vaimoksi. Tämän jälkeen Perdikkas oli Spartan liittolainen ja hän auttoi Brasidasta valtaamaan Amfipoliin. Spartalaiset vuorostaan auttoivat Perdikkasta kukistamaan Makedonian sisäistä vastarintaa. Tämä liitto ei kuitenkaan kestänyt pitkään, kun eräässä taistelussa makedonialaiset pakenivat taistelukentältä ja jättivät spartalaiset yksin vihollista vastaan. Spartalaiset ryöstivät kostoksi makedonialaisten leirin. Vuonna 423 eaa. Perdikkas liittoutui taas Ateenan kanssa. Noin vuonna 413 eaa. Perdikkas kuoli ja jätti Makedonina pojalleen Arkhelaokselle. Luokka:Makedonian kuninkaat
Leon Štukelj

Leon Štukelj (12. marraskuuta 1898 Novo Mesto – 8. marraskuuta 1999 MariborKari Klemelä, Uutisia Sloveniasta, viitattu16.10.2021) oli slovenialainen telinevoimistelija ja kolminkertainen olympiavoittaja. Štukelj syntyi Novo Mestossa, joka silloin oli osa Itävalta-Unkaria, nykyisin Sloveniaa. Arvokilpailu-urallaan Štukelj edusti Jugoslaviaa. Štukelj on Slovenian urheilun tärkeimpiä nimiä, yksi harvoista slovenialaisista, joka on noussut lajinsa terävimmälle huipulle. Sinne hän nousi vuoden 1922 MM-kisoissa Ljubljanassa ja pysyi siellä vuoden 1936 Berliinin olympialaisiin asti. Štukelj osallistui Pariisin 1924, Amsterdamin 1928 ja Berliinin 1936 olympialaisiin ja sai niissä yhteensä kuusi mitalia, ja niiden lisäksi hän voitti monissa kansainvälisissä kilpailuissa. Hän kilpaili seitsemissä arvokisoissa, joissa hän voitti 20 mitalia. Olympialaisissa hän saavutti kuusi mitalia: kaksi kultaa Pariisissa 1924 (rekki ja moniottelu), yhden kullan (renkaat) ja kaksi pronssia (moniottelu ja joukkuekilpailu) Amsterdamissa 1928 sekä hopeaa (renkaat) Berliinissä 1936. Štukelj suoritti 1927 oikeustieteen loppututkinnon ja työskenteli urheilu-uransa jälkeen tuomarina: aluksi synnyinkaupungissaan Novo Mestossa, sitten Lenartissa ja viimeksi Mariborissa, jossa hän asui kuolemaansa saakka. Štukelj kuoli neljä päivää ennen 101-vuotissyntymäpäiväänsä. Suunnilleen vuosikymmenen ajan Štukelj oli vanhin elossa ollut ja viimeinen 1800-luvulla syntynyt olympiavoittaja. Hän osallistui katsojana vuoden 1992 kesäolympialaisten avajaisiin Barcelonassa, jossa Slovenian urheilijat marssivat kentälle ensimmäistä kertaa oman lipun alla. Vuonna 1996 Atlantan kisojen avajaisissa hänet esiteltiin maailman vanhimpana elossa olevana olympiaurheilijana. Hän myös osallistui voimistelun joukkuekilpailun palkintojenjakoon. Štukelj haudattiin syntymäpäivänään 12. marraskuuta Mariborissa Dobravan hautausmaalle. ==Lähteet== ==Aiheesta muualla== *GYMmedia: Leon Štukelj * Luokka:Jugoslavialaiset telinevoimistelijat Luokka:Slovenialaiset telinevoimistelijat Luokka:Jugoslavialaiset olympiavoittajat Luokka:Vuonna 1898 syntyneet Luokka:Vuonna 1999 kuolleet Luokka:Yli satavuotiaiksi eläneet slovenialaiset
Jan Heintze

Jan Heintze (s. 17. elokuuta 1963, Tårnby, Tanska) on tanskalainen entinen jalkapalloilija. Heintzen pelipaikka oli vasen laitapuolustaja. Heintze aloitti ammattilaisuransa Alankomaissa PSV Eindhovenissa vuonna 1982. Hänen debyyttiottelunsa oli 4. joulukuuta 1982 pelattu ottelu Roda JC:tä vastaan. Heintze edusti PSV:tä kaksitoista vuotta. Vuonna 1994 hän siirtyi sieltä pois, saksalaiseen Bayer 05 Uerdingeniin. Hän edusti Saksassa myös Bayer Leverkusenia kunnes palasi PSV:n riveihin vuonna 1999. Heintzen viimeiseksi otteluksi jäi PSV Eindhoven - FC Utrecht, joka pelattiin 25. toukokuuta vuonna 2003. Yhteensä hän pelasi 535 ammattilaisottelua. Tanskan maajoukkueessa Heintze pelasi 86 ottelua, joissa hän teki neljä maalia. Maajoukkuedebyyttinsä hän teki 29. huhtikuuta 1987 Suomea vastaan ja viimeisen maaottelunsa hän pelasi 6. kesäkuuta 2002 Senegalia vastaan MM-kisoissa 2002. == Lähteet == == Aiheesta muualla == *Heintze Fussballdatenin tietokannassa *Tietoja Heintzesta *Tietoja Heintzesta *Luettelo Heintzen maaotteluista *Leverkusen who's who Luokka:Tanskalaiset jalkapalloilijat Luokka:Vuonna 1963 syntyneet Luokka:Elävät henkilöt
DUAL

Diffusing update algorithm (DUAL) on SRI Internationalin kehittämä protokolla, jota Ciscon reititysprotokolla EIGRP käyttää reitityssilmukoiden välttämiseen sekä reittien paremmuuden selvittämiseen. ==Aiheesta muualla== *SRI Internationalin kotisivu Luokka:Reititysprotokollat
Markus Hohti

Markus Hohti (s. 1976) on suomalainen sellisti. Hohti on aktiivinen kamarimuusikko, joka on toiminut erityisesti Uusinta-kamariyhtyeessä. Hän on esiintynyt kotimaan lisäksi laajasti myös ulkomailla sekä osallistunut useisiin levytyksiin. == Lähteet == == Aiheesta muualla == * Markus Hohdin kotisivut Luokka:Suomalaiset sellistit Luokka:Vuonna 1976 syntyneet Luokka:Elävät henkilöt
Henri Gagnebin

Henri Gagnebin (12. maaliskuuta 1886 Liège – 2. kesäkuuta 1977 Geneve) oli belgialaissyntyinen sveitsiläinen säveltäjä. Gagnebin syntyi Liègessä vuonna 1886. Hän aloitti opiskelunsa Biennessä ja Lausannessa. Vuonna 1905 hän asui ja opiskeli kahdeksan kuukauden ajan Berliinissä. Vuodesta 1908 alkaen hän opiskeli urkujensoittoa ja sävellystä Pariisissa. Vuosina 1925–1961 Gagnebin toimi geneveläisessä konservatoriossa. Hän kuoli Genevessä vuonna 1977. Gagnebin sävelsi muun muassa sinfonioita ja kaksi balettia. Luokka:Sveitsiläiset säveltäjät Luokka:Vuonna 1886 syntyneet Luokka:Vuonna 1977 kuolleet
Millonarios FC

Millonarios Fútbol Club on jalkapalloseura Bogotasta Kolumbiasta. Seura perustettiin nimellä Club Deportivo Los Millonarios vuonna 1946, ja se on 14 liiga- ja neljällä cup-mestaruudellaan Kolumbian menestynein seura. == Entisiä pelaajia == * René Higuita * Carlos Valderrama * Alfredo Di Stefano == Lähteet == == Aiheesta muualla == * Millonarios.com.co * Los Millonarios.net Luokka:Kolumbialaiset jalkapalloseurat
Jean Daetwyler

Jean Hans August Daetwyler (24. tammikuuta 1907 Basel – 4. kesäkuuta 1994 Sierre) oli sveitsiläinen säveltäjä. Hän opiskeli muun muassa Pariisin konservatoriossa Vincent d'Indyn johdolla. Vuodesta 1933 lähtien Daetwyler toimi Sveitsissä musiikinopettajana. Daetwyler tunnetaan muun muassa alppitorven käytöstä joissakin teoksissaan. Luokka:Sveitsiläiset säveltäjät Luokka:Vuonna 1907 syntyneet Luokka:Vuonna 1994 kuolleet
Ebro

Ebro (, , ) on Espanjan pisin sekä vesimäärältään suurin joki. Se alkaa Cantabrianvuorilta 1 980 metrin korkeudessa ja laskee Välimereen Kataloniassa. Se on 910 kilometriä pitkä. Joen valuma-alue 85 500 neliökilometriä on Iberian niemimaan jokien toiseksi suurin Dueron jälkeen. Joen keskimääräinen virtaama on 426 m³/s. Iberian niemimaa on melko varmasti saanut nimensä Ebrosta. Se on niemimaan toiseksi pisin joki Tajon jälkeen. Ebron sivujokia ovat Aragón, Gállego, Segre, Valira, Noguera, Noguera Pallaresa, Noguera Ribagorçana, Cinca, Isábena, Ésera ja Matarraña. == Lähteet == Luokka:Espanjan joet Luokka:Katalonian maantiede Luokka:Välimereen laskevat vesistöt
Marek Heinz

Marek Heinz (s. 4. elokuuta 1977 Olomouc, Tšekkoslovakia, nykyinen Tšekin alue) on tšekkiläinen jalkapalloilija. 187 senttimetriä pitkän Heinzin pelipaikka on hyökkäävä keskikenttäpelaaja. Ennen Galatasarayta Heinz on edustanut Sigma Olomoucia, Hamburger SV:tä, DSC Arminia Bielefeldiä, Banik Ostravaa ja Borussia Mönchengladbachia. Tšekin maajoukkueessa hän on pelannut 21 ottelua edustaen maataan muun muassa EM-kisoissa 2004. Hänet valittiin maajoukkueeseen myös Saksan MM-kisoihin 2006. == Ammattilaisuran pääsarjatilastot == *96-97 Sigma Olomouc (4 ottelua/0 maalia) *97-98 Sigma Olomouc (23/4) *98-99 Sigma Olomouc (28/9) *99-00 Sigma Olomouc (15/4) *00-01 Hamburger SV (25/4) *01-02 Hamburger SV (16/1) *02-03 Hamburger SV (11/0) *02-03 DSC Arminia Bielefeld (14/0) *03-04 Banik Ostrava (30/19) *04-05 Banik Ostrava (2/0) *04-05 Borussia Mönchengladbach (20/1) *05-06 Galatasaray *06-07 AS Saint-Étienne *07-... FC Nantes == Lähteet == == Aiheesta muualla == *Heinz Yahoo! Sportin tietokannassa *Heinz Fussballdatenin tietokannassa *Heinz L'Equipen tietokannassa *Heinz Transfermarktin tietokannassa Luokka:Tšekkiläiset jalkapalloilijat Luokka:Vuonna 1977 syntyneet Luokka:Elävät henkilöt
Guadiana

Guadiana (, , , tai Odiana) on Iberian niemimaan suurimpia jokia. Sen pituus on 778 kilometriä ja valuma-alueen laajuus 60 748 neliökilometriä. Guadiana alkaa Espanjan keskusylängöltä ja laskee Atlantin valtamereen Portugalin rannikolla Cadizinlahdella. Se kulkee osittain Espanjan ja Portugalin välisellä rajalla. Suurin kaupunki Guadianan varrella on Badajoz. == Lähteet == == Aiheesta muualla == Luokka:Espanjan joet Luokka:Portugalin joet Luokka:Atlanttiin laskevat vesistöt Luokka:Espanjan ja Portugalin raja Luokka:Rajajoet
Anthony Obodai

220px|pienoiskuva|Anthony Obodai Anthony Obodai (s. 6. elokuuta 1982, Accra, Ghana) on ghanalainen jalkapalloilija, joka edustaa Alankomaiden pääsarjassa, Eredivisiessä, pelaavaa Amsterdamin Ajaxia. Obodain pelipaikka on keskikentällä. Obodai aloitti uransa kotimaansa Liberty Professionalsissa, josta hän siirtyi ensimmäiseen ammattilaisseuraansa, Germinal Beerschotiin, vuonna 2002. Debyyttinsä hän teki 10. elokuuta Sint-Truidenia vastaan pelatussa ottelussa. Ajaxiin Obodai siirtyi vuonna 2003. Kauden 2005/2006 hän pelaa lainasopimuksella Sparta Rotterdamissa. ==Ammattilaisuran tilastot== *02-03 Germinal Beerschot (29 ottelua/2 maalia) *03-04 AFC Ajax (8/2) *04-05 AFC Ajax (13/0) ==Aiheesta muualla== *Obodai Ajaxin sivuilla *Obodai Yahoo! Sportin tietokannassa *Obodai Voetbal Internationalin tietokannassa *Tietoja Obodaista Luokka:Ghanalaiset jalkapalloilijat Luokka:Vuonna 1982 syntyneet Luokka:Elävät henkilöt
António José de Almeida

António José de Almeida (27. heinäkuuta 1866 Vale da Vinha, Penacova – 31. lokakuuta 1929 Lissabon) oli portugalilainen poliitikko. De Almeida opiskeli lääketiedettä Coimbran yliopistossa ja perusti yliopistot Portoon ja Lissaboniin. Hän toimi maansa pääministerinä vuosina 1916–1917 ja presidenttinä 1919–1923. Luokka:Portugalin presidentit Luokka:Portugalin pääministerit Luokka:Vuonna 1866 syntyneet Luokka:Vuonna 1929 kuolleet
Casimir Ehrnrooth

Göran Albert Casimir Ehrnrooth (6. huhtikuuta 1931 Helsinki – 8. heinäkuuta 2015 Mallorca, Espanja) oli suomalainen liike-elämän vaikuttaja ja vuorineuvos. Uransa aikana Ehrnrooth toimi useissa liike-elämän johtotehtävissä, kuten Nokian hallituksen puheenjohtajana ja UPM-Kymmenen sekä sitä edeltäneiden metsäyhtiöiden, ja Nordean (Merita-Nordbanken) edeltäjien hallituksissa. Ehrnrooth oli Pohjoismaiden Yhdyspankin (myöhemmin Suomen Yhdyspankki Oy) entisen pääjohtajan Göran Ehrnroothin poika. Hän on koulutukseltaan lainopin kandidaatti. Valmistuttuaan Ehrnrooth toimi ensin asianajajana, mutta vuonna 1958 hänestä tuli Oy Petko Ab:n toimitusjohtaja. Petko oli Ehrnroothin suvun hallinnoima öljy-yhtiö. Ehrnrooth pääsi ensimmäisen kerran pörssiyhtiön hallitukseen 1950-luvulla, mutta vuonna 1962 hän siirtyi Helsingistä Lauritsalan kauppalaan Kaukaan paperitehtaan johtajaksi. Hän nousi Kaukaan toimitusjohtajaksi enonsa Jacob von Julinin jälkeen. Kaukas ja Kymi-Strömberg yhdistyivät vuonna 1985 Kymmene Oy:ksi, josta tuli Suomen suurin metsäteollisuusyhtiö. Ehrnrooth toimi fuusioiden kautta muodostuneen UPM-Kymmenen hallituksessa aina vuoteen 1999 saakka. Kuitenkin hänen ehkä vaikutusvaltaisin hallituspaikkansa oli matkapuhelinyhtiö Nokian hallituksen puheenjohtajuus 1989–1999. Hän kuului Jorma Ollilan tukimiehiin. Ehrnrooth erosi 1991 Teollisuuden keskusliiton TKL:n hallituksen puheenjohtajan paikalta vastalauseena Ahon hallituksen kovan markan politiikalle. Syksyllä 1991 markka päästettiin kellumaan. Ehrnrooth oli vuosina 1993–1997 European Round Table of Industrialists -ryhmän jäsen. Vuonna 2013 paljastui, että Ehrnroothilla oli ollut EU:n veroparatiisissa liechtensteinilaisessa LGT-pankissa tili, jolle oli talletettu yli kymmenen miljoonaa euroa. Hän sai Suomen verottajalta vaatimuksen jälkiverotuksesta, mutta kiisti omistaneensa tämän rahasumman. Ehrnrooth kuoli äkilliseen sairauskohtaukseen Mallorcan-kodissaan 84-vuotiaana heinäkuussa 2015. Hänet haudattiin Janakkalan Pyhän Laurin kirkon hautausmaalle omasta toiveestaan, sillä hänen omistamansa Vanantaan kartanon edellisetkin omistajat on haudattu sinne. == Lähteet == == Aiheesta muualla == * Rahasuku. Ylen Elävä arkisto. * Luokka:Suomalaiset elinkeinoelämän vaikuttajat Luokka:Suomalaiset yritysjohtajat Luokka:Vuorineuvokset Luokka:Suomalaiset aateliset Luokka:Nokian henkilöstö Luokka:Vuonna 1931 syntyneet Luokka:Vuonna 2015 kuolleet
Mulhacén

Mulhacén on Manner-Espanjan korkein vuori. Se kohoaa 3 479 metriin ja kuuluu Andalusiassa sijaitsevaan Sierra Nevadan vuorijonoon. Se valloitettiin ensimmäisen kerran vuonna 1910. ==Katso myös== *Luettelo suurimmista prominensseista Luokka:Espanjan vuoret Luokka:Granadan maakunta
Hammaslahti

pienoiskuva|Vanha liikerakennus Hammaslahdessa seututien 484 varrella, taustalla näkyy osa entisestä kunnantalosta. Hammaslahti on kylä Joensuussa Pohjois-Karjalassa. Se on entisen Pyhäselän kunnan keskustaajama. Vuoden 2018 lopussa taajamassa oli 1 527 asukasta Nimensä taajama on saanut läheisen samannimisen lahden mukaan. Hammaslahden postinumero on 82200. Pyhäselän alueen keskeiset yhteiskunnalliset palvelut kuten terveysasema, kirjasto, yläaste ja lukio sijaitsevat Hammaslahden taajamassa. Pyhäselän kirkko sijaitsee Joensuuhun johtavan tien varressa. Taajaman liikekeskusta sijaitsee Joensuuhun, Rääkkylään ja Kiihtelysvaaraan johtavien teiden risteyksessä. Yksityisten palvelujen osalta taajamassa on kaksi ruokakauppaa, yksi pankkikonttori, kolme parturi-kampaamoa, hautaustoimisto, kioski, lounaskahvila, kebab-pizzeria, huoltoasema ja käteisautomaatti. Hammaslahden halki kulkeva rautatieyhteys on osa Karjalan rataa. Henkilöliikenne Hammaslahden rautatieasemalle on lakkautettu, mutta taajamasta on päivittäin useita linja-autovuoroja muun muassa Joensuun keskustaan, jonne on matkaa 25 kilometriä. Vuosina 1973–1986 Hammaslahdessa toimi kupari- ja sinkkikaivos. Nykyään taajamassa sijaitsee 85-paikkainen Pyhäselän vankila, joka aloitti toimintansa 1990. Kylällä toimii useita yhdistyksiä, kuten Hammaslahden seudun kyläyhdistys, Hammaslahden Nuorisoseura, Pyhäselän 4H-yhdistys ja Pyhäselän Hammaslahden Marttayhdistys. == Lähteet == == Aiheesta muualla == * Hammaslahden seudun kyläyhdistys * Hammaslahti, kirja, toimittaneet Erkki Martikainen ja Hannu Holopainen. 2003 Luokka:Pyhäselän kylät Luokka:Pohjois- Karjalan maakunnan taajamat Luokka:Suomen entiset kuntakeskukset Luokka:Suomen kirkonkylät
Onnenkivi

Onnenkivi on astrologiassa jalo- tai korukivi, jonka uskotaan tuottavan onnea kantajalleen. Jokaiselle horoskooppimerkille on nimetty 1–2 onnenkiveä, jotka vaihtelevat. Eri horoskooppimerkeille voi olla myös samoja onnenkiviä. Alla on yksi tällainen jaottelu. *Kauris – Jaspis/Onyks *Vesimies – Haukansilmä/Turkoosi *Kalat – Ametisti/Krysopaasi *Oinas – Jaspis/Karneoli *Härkä – Karneoli/Ruusukvartsi *Kaksonen – Sitriini/Tiikerinsilmä *Rapu – kvartsiblue-lace akaatti *Leijona – Spektroliitti/Vuorikide *Neitsyt – Akaatti/Sitriini *Vaaka – ametisti/vuorikristalli/opaali/berylli/ruusukvartsi/aventuriini/sitriini/ *Skorpioni – Karneoli/Sitriini *Jousimies – ametisti/aventuriini akaatti == Katso myös == * Hoitava kivi * Kvartsi . == Aiheesta muualla == * Horoskooppi- ja onnenkivet. Suomen kultaseppien liitto Luokka:Astrologia
Sarjallisuus

Sarjallisuus eli serialismi on modernin taidemusiikin menetelmä teosten säveltämiseen ja analysointiin, jossa eri musiikin osat, kuten äänenkorkeus, dynamiikka, instrumentointi, rytmi ja nuottien pituus järjestetään sarjaksi, jossa jokaiselle parametrin eri arvolle annetaan numeerinen arvo. Tiukan sarjallisessa musiikissa annettuja osia tulee käyttää vain sarjan mukaisessa järjestyksessä ja mitään arvoa ei saa käyttää uudelleen ennen kuin kaikki sarjan arvot on käytetty. Täydellinen sarjallisuus tai moninkertainen sarjallisuus kuvaa musiikkia, jossa useampi kuin yksi parametri on sarjallistettu. Kaksitoistasäveljärjestelmä on käytännössä sarjallisen musiikin alalaji, jossa vain sävelkorkeus on sarjallistettu. Erityisesti Olivier Messiaen ja tämän oppilaat kehittivät rytmin, dynamiikan ja muiden musiikin ominaisuuksien parametrisoinnin toisen maailmansodan jälkeen Pariisissa. Esikuvanaan he käyttivät Arnold Schönbergin ja muiden Wienin toisen koulukunnan säveltäjien dodekafonisia teoksia. Keskeisiä sarjallisuutta hyödyntäneitä säveltäjiä ovat Karlheinz Stockhausen, Pierre Boulez, Jean Barraqué ja Milton Babbitt. Monet säveltäjät ovat käyttäneet sarjallisia piirteitä ja kaksitoistasäveljärjestelmää musiikissaan, vaikka eivät täydellisesti olekaan sitä omaksuneet. Tällaisia säveltäjiä ovat muun muassa Igor Stravinsky, Benjamin Britten, Aaron Copland, Arvo Pärt, Alfred Schnittke ja Dmitri Šostakovitš. Jälkisarjallisuus eli postserialismi syntyi sarjallisuuden seurauksena nykyaikaisessa taidemusiikissa. Jälkisarjallisuuden lähtökohtana on saada musiikki kuulostamaan sarjalliselta, mutta musiikkia ei tehdä samojen sääntöjen mukaan kuin sarjallisuutta. Luokka:Modernismi Luokka:Säveltäminen Luokka:Seulonnan keskeiset artikkelit
Aneto

Aneto (Pico de Aneto) on Pyreneiden vuoriston korkein huippu. Se sijaitsee Huescan maakunnassa, Espanjassa. Aneton valloitti ensimmäisen kerran 20. heinäkuuta vuonna 1842 ryhmä, johon kuuluivat Albert de Franqueville, Platon de Tchihatcheff, Pierre Sanio, Pierre Redonnet, Jean Sors sekä Bernard Arrazau. Aneton jäätikkö on Espanjan suurin, vaikka se onkin nykyään nopeasti sulamassa. ==Katso myös== *Luettelo suurimmista prominensseista == Lähteet == == Aiheesta muualla == Luokka:Espanjan vuoret Luokka:Huescan maakunta
Veikon Kone

Kauppiasosuuskunta Veikon Kone on suomalainen vuonna 2003 nimellä Kauppiasosuuskunta Expert Finland perustettu kodintekniikan myyntiin erikoistunut kauppaketju, jonka toimintaa entiset Expert-kauppiaat jatkoivat Veikon Kone -nimellä vuonna 2014. == Lähteet == == Aiheesta muualla == * Veikon Koneen verkkosivu Luokka:Suomalaiset kodintekniikkakaupat Luokka:Suomalaiset osuuskunnat
Kaarela

Kaarela () on kaupunginosa ja hallinnollinen peruspiiri luoteisessa Helsingissä. Kaarelassa asui vuoden 2022 lopussa hiukan yli 31 000 asukasta. Sen maapinta-ala on 9,4 neliökilometriä. Kaarela rajautuu etelässä Kehä I:een, lännessä Konalan teollisuusalueeseen Vihdintien itäpuolella ja pohjoisessa Vantaan lounaiskärjen eteläreunaan. Kaarelan hallinnollinen itäraja kulkee Keskuspuiston sisällä. Alueen halki virtaa Mätäjoki. Kaarela jaetaan kuuteen osa-alueeseen: Kannelmäki (12 930 asukasta 31.12.2022), Maununneva (2 601 as.), Malminkartano (8 912 as.), Hakuninmaa (2 552 as.), Kuninkaantammi (3 308 as.) ja Honkasuo (744 as.). Yhteensä kaupunginosassa on 31 047 asukasta (31.12.2022) ja 5 063 työpaikkaa (31.12.2017). Liikenteen valtaväylistä Vantaankosken rata ja Hämeenlinnanväylä halkovat aluetta. Kauppakeskus Kaari valmistui Kaarelaan kuuluvan Kannelmäen alueelle lokakuussa 2013. == Historiaa == Kaarelan kaupunginosaa edeltänyt Kaarelan kylä sijaitsi alkujaan Helsingin maalaiskunnan (nyk. Vantaan kaupunki) alueella. Vuonna 1781 päättyneessä isossajaossa kylään merkittiin kuusi maakirjataloa: Abrams, Husbacka, Gamlas, Malmgård, Tolfmans ja Jönsas. Näistä muodostettiin myöhemmin lukuisia pienempiä tiloja. Vuonna 1946 tapahtuneessa suuressa alueliitoksessa Kaarela pilkkoutui kahtia, maalaiskunnan puolelle jääneeseen Pohjois-Kaarelaan (johon kuuluu muun muassa nykyisen Myyrmäen alue) ja Helsingin kaupunkiin liitettyyn Etelä-Kaarelaan. Ensimmäinen osa-asemakaava Etelä-Kaarelan alueelle vahvistettiin vuonna 1957. Vuonna 1959 kaupunginosa jaettiin Hakuninmaan, Kannelmäen, Malminkartanon ja Maununnevan osa-alueisiin.Olavi Terho ym. (toim.): Helsingin kadunnimet, s. 168. Helsingin kaupungin julkaisuja 24, 1970, Helsinki. Etuliite etelä- poistui nimestä vuonna 1992. Kaarelan kaupunginosa on syntynyt sotien jälkeen: ennen alueliitosta seutu oli maaseutua. Nykyisestä asuntokannasta 10 % on rakennettu 1940–1950-luvuilla. Kasvu kiihtyi 1970–1980-luvuilla ja tällöin rakennettiin yli 60 % nykyisistä asunnoista (runsas 13 200 asuntoa, 31.12.2003). Tärkeä osatekijä rakentamisen vilkastumiselle oli Vantaankosken radan avaaminen vuonna 1975. Malminkartano luotiin 1980-luvulla entiselle yliopiston koetilan pellolle ja Hakuninmaan asukasluku kolminkertaistui. Alueen täydennysrakentaminen on jatkunut 1990- ja 2000-luvuilla. == Kaarelan nimestä == Kaarela-nimi esiintyy asiakirjoissa jo vuonna 1417 muodossa Karisbola, myöhemmin muun muassa Korböleby (1543), Korbölle (1544) ja Korbööl (1545). Monien muiden böle-loppuisten nimien tavoin tässäkin on määriteosana henkilönnimi, tässä tapauksessa Kare, joka on ollut Ruotsissa sekä etu- että sukunimenä. Professori Heikki Ojansuu on esittänyt, että lähellä kielirajaa olevana nimenä taustalla voisi olla myös henkilöön liittyvä suomalainen köllinimi Kaari eli 'pitkä, kumara ihminen'.Helsingin kadunnimet, s. 21–22. == Lähteet == * 205 Kaarelan peruspiiri. Helsinki alueittain 2005. PDF. === Viitteet === == Aiheesta muualla == * Kaarelan kaupunginosasivusto *
Lämpötila-aisti

Lämpötila-aisti on aisti, jonka avulla eliö voi arvioida ympäristön lämpötilaa. Suurimmilla eliöillä lämpötila aistitaan pääasiallisesti ihon välityksellä. Lämpötila-aistin tarkkaa toimintamekanismia ei vielä tunneta. Nisäkkäillä on ainakin kahdenlaisia aistinsoluja: niitä, jotka aistivat kuumaa (lämpötila suurempi kuin kehon lämpötila) ja niitä, jotka aistivat kylmää (lämpötila alle kehon lämpötilan). Erityisen vahva lämpötila-aisti on eräillä käärmeillä, jotka pystyvät aistimaan infrapunasäteilyn tuoman lämmön ja sen suunnasta päättelemään tasalämpöisen saaliseläimen paikan. Luokka:Aistit Luokka:Lämpötila
Cosme Delgado

Cosme Delgado oli portugalilainen renessanssin ajan säveltäjä 1500-luvulla. Hän oli kotoisin Cartaxosta ja toimi laulajana ja mestre de capelana Évorassa. Delgadon tuotantoon kuuluu muun muassa messuja, motetteja ja lamentaatioita. Luokka:Portugalilaiset säveltäjät Luokka:Renessanssisäveltäjät Luokka:1500-luvulla syntyneet Luokka:1500-luvulla kuolleet
Olbersin paradoksi

Olbersin paradoksiksi kutsutaan kysymystä ”miksi taivas on yöllä pimeä?” Paradoksi tuli tunnetuksi kun Heinrich Olbers julkaisi ongelmaa koskevan tutkielman vuonna 1826. Ongelma on kuitenkin tätä vanhempi - tiedetään, että Kepler oli pohtinut ongelmaa jo vuonna 1610. Olbersin ajatuksena oli se, että jos avaruus olisi äärettömän suuri ja vanha, kaikkeus olisi tähtien täyttämä ja tähtien valo ulottuisi kaikkialle. Katsoisipa mihin suuntaan tahansa, niin jollain etäisyydellä siinä suunnassa olisi tähti. Tällöin jokainen näkösäde lopulta kohtaisi jonkin tähden pinnan. Koska pintakirkkaus ei riipu etäisyydestä, loistaisi taivas yöllä ja päivällä keskimäärin yhtä kirkkaana kuin tyypillisen tähden pinta. Ratkaisuksi paradoksille on esitetty tähtien välistä pölyä, johon säteilyä imeytyisi. Ajan mittaan kävisi kuitenkin niin, että nämä hiukkaset alkaisivat heijastaa säteilyä samaan tahtiin, kuin mitä niihin tulee. Ratkaisuksi on esitetty myös sitä, että kaikkeuden tähdet eivät ole tasaisesti jakautuneet, vaan voimakkaasti keskittyneet. Tällöin suuri osa eri suunnista ovat sellaisia, että niissä ei ole tähtiä. Nykyinen käsitys ongelman ratkaisusta on, että kaikkeus ei ole ikuinen, vaan sillä on ollut alku ja se laajenee. Koska kaikkeudella siis on ollut alku, se ei ole äärettömän vanha ja näin kaikkien tähtien valo ei ole ehtinyt saavuttaa meitä. Koska tähdet loittonevat meistä, punasiirtymä heikentää niiden kirkkautta. Koska valolla on äärellinen nopeus, näemme kaukana olevat kohteet sellaisina kuin ne olivat menneisyydessä. Kaikkeuden alussa ei ollut tähtiä, joten meistä tarpeeksi kaukana olevat tähdet eivät vielä näy. Tähdillä on lisäksi vain rajallinen määrä energiaa käytettävissään. Jotta maailman­kaikkeus tulisi kauttaaltaan täyteen tähtien valoa, joka olisi kaikkialla yhtä kirkas kuin Auringon valo Maassa, tämä edellyttäisi noin 10 miljardia kertaa enemmän energiaa kuin tähdistä kaikkiaan saataisiin, vaikka koko niiden massa muuttuisi säteily­energiaksi. Tähdissä tapahtuvissa ydinreaktioissa vain noin 0,1 prosenttia niihin osallistuvasta massasta vapautuu energiana. Tämän vuoksi tähdet voivatkin säteillä vain rajallisen ajan, eikä avaruus tule koskaan täyttymään niiden valolla Olbersin päätelmän edellyttämällä tavalla. == Lähteet == Luokka:Fysiikan paradoksit
Isokirjopeippi

Isokirjopeippi eli värinokkonen (Solenostemon scutellarioides, syn. Plectranthus scutellarioides, Coleus blumei, Coleus ”hybridus”, Coleus pumilus) on helppohoitoinen ja myrkytön koristekasvi. Se kasvaa alkuperäisenä Kaakkois-Aasiassa ja Oseanian pohjoisosissa. == Kasvin historiaa == Isokirjopeippi on jo vanha koristekasvi Suomessakin. Varsinkin jugendkaudella, vuosina 1890–1915 Suomen rahvas kasvatti sitä maaseudulla huonekasvina. == Tuntomerkit == Isokirjopeippi kasvaa 30–60 senttimetriä korkeaksi.Daves Garden Ominaista kasville ovat kirkasväriset lehdet, yleensä punaiseen ja lilaan vivahtavat sävyt. Alun perin kasvi on trooppinen rikkakasvi. Värinokkonen- nimensä se on saanut nokkosta muistuttavasta ulkonäöstään. == Levinneisyys == Isokirjopeipin levinneisyysalue käsittää koko Kaakkois-Aasian ja ulottuu pohjoisessa Taiwaniin ja Kiinan kaakkoisrannikolle, lännessä Intiaan ja Sri Lankaan, etelässä Australian pohjoisrannikolle ja idässä Salomonsaarille. == Hoito ja kasvatus == Isokirjopeippi menestyy ikkunalaudalla, parvekkeella ja amppelissa sekä valoisalla paikalla ulkona. Kasvin voi idättää siemenestä, itämisaika on 2–3 viikkoa 20 °C:ssa. Kylvö tehdään yleensä tammi-kesäkuussa. Kasvi lisääntyy helposti myös pistokkaasta, ja juurruttaminen on helppoa. Kasvia tulisi nyppiä n. 5 viikon välein ja myös leikata, jolloin haaroittuminen on runsaampaa. Kukkimaan kasvia ei kannata päästää, sillä kukat vievät värikkyyden lehdistä. Värikkyyttä heikentää myös liian typpipitoinen lannoitus. Kasvia ei pidä päästää kuivumaan; se viihtyy valoisassa paikassa. Mullan tulisi olla hieman hapanta. Ruukkukasvina isokirjopeippi kasvaa yleensä noin 30 cm:n korkuiseksiExotic Garden , mutta onpa se Suomessa kasvanut yli 80 cm korkeaksi pensaaksikin; isossa ruukussa, hyvässä valossa ja hyvin lannoitetussa, kosteassa mullassa. Isokirjopeipin normaali elinikä on muutama vuosi. == Lähteet == == Aiheesta muualla == * Kassu – Kasvien suomenkieliset nimet: Isokirjopeippi eli värinokkonen (Solenostemon scutellarioides) * Suomen Lajitietokeskus: Isokirjopeippi – Solenostemon scutellarioides * ITIS: Plectranthus scutellarioides * United States Department of Agriculture (USDA): Solenostemon scutellarioides * Dr. Duke's Phytochemical and Ethnobotanical Databases: Coleus blumei * Centre for Agriculture and Biosciences International (CABI): Coleus blumei (common coleus) Luokka:Huulikukkaiskasvit Luokka:Huonekasvit
Stockmannin Itäkeskuksen tavaratalo

Stockmann Itis (aiemmin Stockmann Itäkeskus) on Stockmann-ketjun tavaratalo kauppakeskus Itiksessä Helsingin Itäkeskuksessa. Se sijaitsee kauppakeskuksen itäpäädyssä entisen Piazzan tilalla. Vuonna 1992 avattu tavaratalo sijaitsi aiemmin kauppakeskuksen Bulevardilla. Nykyisiin tiloihinsa se siirtyi marraskuussa 2013. Itiksen tavaratalon tunnusmerkkeinä voidaan pitää tavaratalon ovaalia muotoa ja kattojen yli kohoavaa valopihaa. Stockmannin ruokaosaston tiloihin avattiin marraskuussa 2023 etnoruokakauppa Alanya Market. == Stockmann Itis kerroksittain == 2\. kerros: * Power * Robert's Coffee * * * * * * * * * * 1\. kerros: * Kampaamo Beauty Hair Sirpa Mansner *Kosmetiikka *Päivittäiskosmetiikka *Koti *Naisten muoti *Miesten muoti *Lasten muoti *Muotipalvelu *Palvelupiste * * * * * * * * * −2. kerros: * Tavaratalon noutopiste == Lähteet == == Aiheesta muualla == * Stockmann Itis * Stockmann Itiksen sivuilla Luokka:Helsingin tavaratalot Itäkeskus Luokka:Itäkeskus
Mauri Salo

Mauri Mikael Salo (2. elokuuta 1946 Somero – 22. lokakuuta 2012 Somero) oli suomalainen poliitikko ja munanpakkaamoalan yrittäjä. Puoluetaustaltaan hän oli keskustalainen. Salo toimi kansanedustajana vuosina 1995–1996, 1999–2003, 2006–2007 ja 2010–2011. Salo nousi eduskuntaan ensi kerran varasijalta 1995, kun Timo Järvilahti siirtyi Euroopan parlamenttiin. Vuonna 1999 Salo valittiin suoraan kansanedustajaksi. Vuoden 2003 vaaleissa Salo putosi ensimmäiselle varasijalle, hän nousi kuitenkin eduskuntaan vuonna 2006 noin vuodeksi, kun Olavi Ala-Nissilästä tuli Euroopan tilintarkastustuomioistuimen jäsen. Vaaleissa 2007 Salo valittiin kolmannen kerran ensimmäiseksi varaedustajaksi. Kansanedustaja Liisa Hyssälän tultua valituksi Kansaneläkelaitoksen pääjohtajaksi vuonna 2010 Salo nousi kolmannen kerran varasijalta kansanedustajaksi. Hän oli ehdolla myös vuoden 2011 eduskuntavaaleissa, mutta jäi toiselle varasijalle saatuaan 4173 ääntä. Eroa ensimmäiselle varasijalle tulleeseen Timo Kaunistoon oli yksi ääni ja Keskustan listalta viimeisenä eduskuntaan valituksi tulleeseen Annika Saarikkoon 12 ääntä. Salo oli Someron kaupunginvaltuuston jäsenenä vuodesta 1992 lähtien ja puheenjohtajana vuodesta 1997. Kaupunginhallituksen jäsenenä hän oli vuosina 1992–1994. Salo toimi myös useissa luottamustehtävissä. Hän oli muun muassa Suomen Hippoksen puheenjohtajana vuosina 1995–2002. Suomen Hippos ry:n puheenjohtajat Viitattu 25.10.2012. Sotilasarvoltaan Salo oli alikersantti. Mauri Salo menehtyi pitkäaikaiseen sairauteen 22. lokakuuta 2012 == Lähteet == Luokka:Kansanedustajat Luokka:Varsinais-Suomen vaalipiiri Luokka:Suomen Keskustan poliitikot Luokka:Someron kaupunginvaltuutetut Luokka:Suomalaiset yrittäjät Luokka:Vuonna 1946 syntyneet Luokka:Vuonna 2012 kuolleet
Bob de Moor

Robert ”Bob” Frans Marie de Moor (20. joulukuuta 1925 Antwerpen – 26. elokuuta 1992 Bryssel) oli belgialainen sarjakuvataiteilija. Hän oli yksi selkeän viivan (ligne claire) mestareista. Hän on tunnettu myös siitä, että avusti Hergéä Tintti-sarjakuvien värittämisessä ja piirtämisessä. Hänen ensimmäinen sarjakuvansa oli Bart, de Scheepsjongen. Hän piirsi lukuisiin eri lehtiin, kunnes vuonna 1949 aloitti huumorisarjakuvat Bouboule et Noireaud and Professeur Troc Tintin-lehdessä. Samassa lehdessä ilmestynyt Monsieur Tric teki lyhyen visiitin myös Suomeen Ami-lehdessä (6 numeroa vuonna 1956). Hänen tunnetuin sarjakuvansa oli Barelli, joka on ilmestynyt myös Suomessa. Vuonna 1950 De Moor alkoi työskennellä Hergén studiolla. Hän piirsi uudelleen ensimmäiset, rennolla tyylillä piirretyt Tintit ja piirsi taustoja uusiin Tintti-sarjakuviin. De Moor myös matkusti Englantiin ja keräsi aineiston Mustan saaren salaisuuden uudelleen piirtämistä varten. Lisäksi hän osallistui Tintti-animaatioiden Auringon temppeli ja Tintti Haijärvellä tekoon. De Moor on ilmeisesti suunnittelut nämä elokuvat täysin itsenäisesti ja niissä Tintti esiintyy ensimmäisen kerran suorissa, pitkissä housuissa. Vuonna 1989 hän piirsi loppuun Edgar P. Jacobsin kuoleman takia kesken jääneen Blake ja Mortimer -tarinan Trois Formules du Professeur Sato. Hergén kuoleman jälkeen hän halusi piirtää ja täydentää loppuun keskeneräisen Tintti ja aakkostaide -albumin, mutta Georges Remin eli Hergén leski Fanny päätti toisin. Bob de Moorin poika, Johan De Moor, on jatkanut isänsä uralla. ==Lähteet== ==Aiheesta muualla== * Bob de Moor, Casterman Luokka:Belgialaiset sarjakuvantekijät Luokka:Vuonna 1925 syntyneet Luokka:Vuonna 1992 kuolleet
Vítězslav Novák

Vítězslav Augustín Rudolf Novák (5. joulukuuta 1870 Kamenice nad Lípou – 18. heinäkuuta 1949 Skuteč) oli tšekkiläinen säveltäjä ja musiikinopettaja. Hän opiskeli musiikkia Prahan konservatoriossa, jossa hän itse toimi opettajana vuosina 1909–1920. Novákin musiikki oli tyyliltään myöhäisromanttista. Hänen tuotantoonsa kuuluu muun muassa neljä oopperaa, kamarimusiikkia, kantaatti ja useita sävelrunoelmia. Novákia pidetään Josef Sukin ohella menestyneimpänä Antonín Dvořákin sävellysoppilaista. Novák varttui Jindřichův Hradecissa ja lähti sitten opiskelemaan pianonsoittoa ja säveltämistä Prahan konservatorioon. Uransa alkuvaiheessa hän sai sävellyksiinsä innoitusta Määrin ja Slovakian kansanperinteestä ja luonnosta, esimerkkinä Sonata Eroica pianolle, op. 24 (1900) ja Slovakialainen sarja pienelle orkesterille op. 32 (1903). Hänen tuotteliaimpia vuosiaan olivat 1900-luvun kaksi ensimmäistä vuosikymmentä. Novákin ensimmäinen ooppera oli koominen Zvíkovský rarášek (1914), joka perustuu Ladislav Stroupežnický romaaniin. Toinen ooppera Karlštejn (1915-1916, libretto Otokar Fischer) perustui Jaroslav Vrchlickýn komediaan. Hänen kaksi muuta oopperaansa, Lucerna ja Dědův odkaz eivät ole saaneet mainittavaa menestystä. Novákin suurisuuntainen ”syyssinfonia” Podzimní symfonie (1931–1934) vaatii ison sinfoniaorkesterin lisäksi mies- ja naiskuoron. Toisen maailmansodan aikoihin syntyivät muun muassa orkesterisarja Jihočeská suita op. 64 ja sodan kärsimyksiä kuvaava sävelruno De profundis. Novákin tunnettuihin sävellyksiin kuuluvat myös urkusooloteos Svatováclavský triptych op. 70, jonka hän myöhemmin sovitti uruille ja orkesterille, sekä kaksi balettia, Signorina Gioventù ja Nikotina. Hän sävelsi myös kuoroteoksia ja yksinlauluja. Novák nimitettiin 1909 Prahan konservatorion sävellyksen professoriksi. Hänen oppilaitaan olivat Eugen Suchoň, Ján Cikker, Ladislav Vycpálek, Alois Hába, Václav Trojan, Jaroslav Krombholc, Václav Štěpán, Ilja Hurník ja Vítězslava Kaprálová. Vuonna 1945 Novák ja Josef Bohuslav Foerster olivat ensimmäiset Tšekkoslovakian kansantaiteilijoiksi nimetyt. ==Lähteet== ==Aiheesta muualla== Luokka:Tšekkiläiset säveltäjät Luokka:Vuonna 1870 syntyneet Luokka:Vuonna 1949 kuolleet
Jynkkä

Jynkkä on kaupunginosa Kuopiossa ja se sijaitsee 6–8 kilometriä kaupungin keskustasta etelään. Kaupunginosassa asui vuoden 2015 alussa noin 3 300 henkeä. Pientalovaltainen alue on 1980-luvulla rakennettu ja siellä järjestettiin asuntomessut vuonna 1980. Alue rajoittuu idänpuolella Kallaveteen. Kaupunginosan pohjoisrajan suurempia lampia ovat Leväsenlampi ja Kivilampi; etelärajalla sijaitsevat puolestaan Petosenlampi ja Pikku-Petonen. Lisäksi Jynkän alueella on muutama pienempi lampi. Jynkän palvelut koostuvat muun muassa apteekista, kirjastosta, eläinlääkäristä, parturi-kampaamosta, ravintolasta ja elintarvikekaupasta. Alueella sijaitsee myös kaksi peruskoulua: Jynkän koulu (alakoulu) ja Jynkänlahden koulu (yläkoulu). Kallaveden kirkko sijaitsee Jynkässä. Liikuntamahdollisuudet ovat hyvät. Alueella on laajat viheralueet ja monipuoliset ulkoilureitit, valaistu kuntohiihtolatu ja uimaranta sekä useita jääkiekkokaukaloita, jotka toimivat kesällä jalkapallo- ja yleisurheilukenttinä. Alueelle on sijoittunut vain alle 300 työpaikkaa (1.1.2008) . ==Lähteet== ==Aiheesta muualla== *Jynkkä Kuopion kaupunginosat -palvelussa ===Kirjallisuutta=== *Malmivuori, Jorma: Jynkkä- Leväsen historiaa. 1984. Jynkkä-Leväsen kylätoimikunta. *
AT-AT

AT-AT (All Terrain Armored Transport, panssaroitu maastokuljetusajoneuvo) on miehistönkuljetusajoneuvo kuvitteellisessa Tähtien sota -universumissa. AT- AT:n vaihtoehtoisia nimiä ovat kävelijä ja talsija. Ajoneuvo on 22,5 metriä korkea ja kulkee eteenpäin neljällä jalalla . AT-AT:ta käyttää Galaktinen Imperiumi. AT-AT pystyy kuljettamaan 40 sotilasta ja sillä on kolmen hengen miehistö – vaununjohtaja ja kaksi ohjaajaa. AT-AT:n ohjauspöydässä on kummallakin ohjaajalla sekä ohjaamiseen että ampumiseen tarvittavat konsolit, mutta yleensä vain toinen huolehtii etenemisestä ja toinen ampumisesta. Vaununjohtaja päättää sotakoneen liikkeistä ja maalista, ja lisäksi hän on yhteydessä ylempiin tahoihin. AT-AT on suunniteltu AT-TE-kävelijän pohjalta. AT-AT on aseistettu yhteensä neljällä lasertykillä, joista kaksi on sen ohjaamon alla ja kaksi sivuilla. Ohjaamo muistuttaa päätä ja aseilla tähtäys suoritetaan sitä kääntelemällä (sivuilla olevat lasertykit voivat myös pyöriä). AT-AT:n tukena on usein AT-ST-kävelijöitä. AT-AT esiintyy ensimmäisen kerran elokuvassa Imperiumin vastaisku. Siinä kapinalliset ovat majoittuneet Hoth-planeetalle ja AT-AT:t kuljettavat joukkoja kohti kapinallisten tukikohtaa. Koneita nähdään myös Endorin metsäplaneetalla elokuvassa Jedin paluussa. AT-AT on suojattu vahvalla metallilla, johon ammuttaessa lasersäde kimpoaa pois tai imeytyy siihen vahinkoa aiheuttamatta. Jalat ovat koneen heikko kohta. AT-AT:n hidasta liikkumista käytetään hyväksi Hothin taistelussa, kun kapinalliset lentävät lumikiitureilla ja takana oleva ampuja ampuu vaijerin AT-AT:n jalkaan, minkä jälkeen alus kiertää vaijerin AT-AT:n jalkojen ympärille muutaman kierroksen. AT-AT kompastuu vaijeriin ja kaatuu, jolloin lumikiiturit pääsevät tuhoamaan sen ampumalla selkään ja niskaan. Pelissä Star Wars: Battlefront AT-AT:t voidaan tuhota joko tykeillä (jotka eivät tee koneelle vahinkoa elokuvassa), lumikiitureilla tai miinoilla. == Lähteet == Luokka:Tähtien sodan alukset ja laitteet en:Walker (Star Wars)#All Terrain Armored Transport (AT-AT) sv:Lista över farkoster i Star Wars#AT-AT
Vendan kieli

Venda (omakielinen nimi: Tshivenḓa) on bantukieli, jota puhutaan Etelä- Afrikassa ja Zimbabwessa. Kielellä on kaikkiaan noin 1 294 000 puhujaa. Vendan katsotaan olevan elinvoimainen ja sen lähimpiä sukulaiskieliä ovat muun muassa tswana ja eteläsotho. Venda jaetaan seitsemään päämurteeseen. Venda on yksi Etelä-Afrikan tasavallan 11 virallisista kielistä. Kieltä puhuu hieman yli 2 % koko maan väestöstä. Etelä-Afrikassa vendan puhuma-alue sijoittuu maantieteellisesti Limpopon provinssiin. Kieltä kirjoitetaan latinalaisin aakkosin. Raamattu käännettiin kokonaisuudessaan vendaksi vuonna 1936. == Fonologia == === Konsonantit === Bilabiaali Labiodentaali Dentaali Alveolaari Palataali Velaari Norm. Pal. Norm. Lab. Nasaali m mʲ ɱ n̯ n ɲ ŋ Klusiili Norm. b bʲ d̯ d dʲ g Asp. pʰ pʲʰ t̯ʰ tʰ kʰ Ejek. p' pʲ' t̯' t' tʲ' k' Affrikaatta Norm. dz dzʷ ʤ Asp. tsʰ tsʰʷ ʧʰ Ejek. ts' tsʷ' ʧ' Frikatiivi Norm. β v z zʷ ʒ x Asp. fʰ Ejek. f' Lateraali l̯ l Tremulantti ɺ Approksimantti j w Lähde: === Vokaalit === Etinen Keskinen Takainen Suppea i u Puolisuppea e o Puolisuppea ɛ ɔ Avoin a Lähde: ==Lähteet== Luokka:Bantukielet Luokka:Etelä-Afrikan kielet Luokka:Zimbabwen kielet
Venda

Venda tarkoittaa seuraavia: * Venda, bantustan Etelä-Afrikassa * vendat, kansa Etelä-Afrikassa * venda, bantukieli * venda, vastakäännös, veneen kääntö uuteen suuntaan vastatuulen kautta.
Dakosaurus

Dakosaurus on sukupuuttoon kuollut merikrokotiilien, krokotiilimaisten arkosaurien suku. Se eli nykyisen Etelä-Amerikan alueen merissä myöhäiseltä jurakaudelta varhaiselle liitukaudelle. Dakosauruksen jättimäiset hampaat ja leuat ovat johtaneet sen lempinimeen ”Godzilla”. == Lähteet == == Aiheesta muualla == * Tieteen Kuvalehti: Muinaiskrokotiili söi hirmuliskoja Luokka:Esihistorialliset matelijat
Pinerolo

Pinerolo on noin 36 000 asukkaantuttitalia kaupunki Italiassa, noin 50 kilometrin päässä TorinostaPinerolo Sapere.it Pinerolo Enciclopedia Treccani . Se sijaitsee Piemonten alueella ja Torinon metropolikaupungissa. Ensimmäiset maininnat Pinerolosta ovat 900-luvulta. Keskiajalla Pinerolo oli merkittävä liikenteen risteyskohta, ja siellä sijaitsi Savoijin kuningashuoneen tärkeimpiä linnoituksia. Kaupungin sotilaallinen mahti perustui vieläkin toiminnassa olevaan sotakouluun. Pinerolossa pelattiin Torinon olympialaisten curling-ottelut. Vuoden 2011 Ranskan ympäriajoon kuului Pineroloon päättynyt vuorietappi. ==Lähteet== ==Aiheesta muualla== *Kunnan kotisivut Luokka:Torinon metropolikaupungin kunnat Luokka:Piemonten kaupungit
Keksi

pienoiskuva|Keksejä. Keksi (< < ) on pieni, kuiva ja kevyt leivonnainen, joka pikkuleivästä poiketen yleensä valmistetaan tehdasmaisesti. Yleensä keksejä nautitaan välipalaksi, jälkiruoaksi tai kahvin tai teen kanssa. Keksit voivat olla myös täytekeksejä, joiden sisällä on täytettä, kuten marmeladia tai suklaata. Makeiden keksien ohella suosittuja ovat suolaiset keksit, kuten cream crackers -tyyppiset voileipäkeksit tai TUC- ja Ritz-tyyppiset suolakeksit. Varhaisimmat keksin tai pikkuleivän tyyppiset leivonnaiset tehtiin Persiassa, nykyisen Iranin alueella 600-luvulla. Kansainvälisiä keksinvalmistajia ja niiden tuotemerkkejä ovat muun muassa amerikkalainen Nabisco (Oreo, Ritz) ja englantilainen United Biscuits (McVitie's ym.) sekä alun perin ranskalainen LU (Le Petit Êcolier, Bastogne, Champagne, Petit Beurre, Pim's, Paille d'Or ja TUC). Suomalaisista keksinvalmistajista suurin on Fazer, joka vuonna 2012 osti Kraft Foodsilta takaisin omistukseensa LU Suomi Oy:n eli Vantaan keksitehtaan, jossa valmistetaan muun muassa Jyväshyvä-, Domino-, Jaffa- ja Fanipala-keksejä. Kantolan keksejä markkinoi norjalaiseen Orkla-konserniin kuuluva Orkla Suomi. Muita kotimaisia keksinvalmistajia ovat muun muassa Malviala Groupiin kuuluvat Tasangon Herkkutuote ja Töysäläinen sekä Leivon Leipomo ja Vanajan keksi. (painettu), Aiemmin toimineita olivat muun muassa Hangon Keksi ja Ipnos. == Lähteet == == Aiheesta muualla == * Fineli.fi * Luokka:Seulonnan keskeiset artikkelit
Casey FitzRandolph

Casey J. FitzRandolph (s. 21. tammikuuta 1975 Madison, Wisconsin, Yhdysvallat) on yhdysvaltalainen pikaluistelija, joka on erikoistunut sprinttimatkoille. FitzRandolph voitti 500 metrillä olympiakultaa 2002 Salt Lake Cityssä. Kyseessä oli vasta hänen toinen voittonsa kansainvälisissä kilpailuissa, sillä vain kolme viikkoa aikaisemmin hän oli luistellut eräässä kilpailussa voittoon samalla ajalla Hiroyasu Shimizun kanssa. Olympialaisissa hän voitti Shimizun kolmella sekunnin sadasosalla. Sprintterien MM-kisoissa hän on ollut hopealla 2002 Hamarissa ja pronssilla 1997. Matkakohtaisissa MM-kisoissa hän saavutti 500 metrillä pronssia 2001 Salt Lake Cityssä. ==Henkilökohtaiset ennätykset== *500 m: 34,42 11. helmikuuta 2002, Salt Lake City *1 000 m: 1.08,06 1. joulukuuta 2001, Salt Lake City ==Aiheesta muualla== * Casey FitzRandolph Skateresults.com -tietokannassa Luokka:Yhdysvaltalaiset pikaluistelijat Luokka:Yhdysvaltalaiset olympiavoittajat Luokka:Vuonna 1975 syntyneet Luokka:Elävät henkilöt
Halil Mutlu

Halil Mutlu, alkuperäiseltä nimeltään Halil Aliyev, (s. 14. heinäkuuta 1973 Postnik, Bulgaria) on turkkilainen painonnostaja, kolminkertainen olympiavoittaja, viisinkertainen maailmanmestari ja yhdeksänkertainen Euroopan mestari 54, 56 ja 62 kilogramman sarjoissa. 150 senttimetrin mittainen Mutlu syntyi Bulgariassa turkkilaiseen perheeseen. Hän seurasi esikuvansa Naim Süleymanoğlun jalanjälkiä ja sai Bulgariassa tasokasta valmennusta ennen siirtymistään Turkkiin 16 vuoden iässä. 1990-luvun puolivälistä 2000-luvun alkuvuosiin Mutlu oli melko ylivoimainen omassa painoluokassaan ja voitti lähes kaikki kilpailut, joihin osallistui. Mutlu antoi huhtikuussa 2005 positiivisen dopingnäytteen EM-kilpailuissa ja sai kahden vuoden kilpailukiellon. ==Saavutuksia== * Juniorien maailmanmestaruus 1993 * Viisi aikuisten maailmanmestaruutta: 1994, 1998, 1999, 2001 ja 2003 * Yhdeksän Euroopan mestaruutta: 1994, 1995, 1996, 1997, 1999, 2000, 2001, 2003, 2005 * Kolme olympiakultaa: 1996, 2000 ja 2004 * Turkin vuoden urheilija 1999 == Lähteet == ==Aiheesta muualla== * Halil Mutlun henkilökuva chidlovksi.net- sivustolla Luokka:Turkkilaiset painonnostajat Luokka:Turkkilaiset olympiavoittajat Luokka:Dopingrikkomuksesta tuomitut painonnostajat Luokka:Dopingrikkomuksesta tuomitut turkkilaiset Luokka:Vuonna 1973 syntyneet Luokka:Elävät henkilöt